31989D0505
L 247/33
JURNALUL OFÍCIAL AL UNIUNII EUROPENE
DECIZIA COMISIEI
din 18 iulie 1989
de stabilire a criteriilor de înregistrare a reproducătorilor porcini hibrizi
(89/505/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 88/661/CEE a Consiliului din 19 decembrie 1988 privind normele zootehnice care se aplică reproducătorilor din specia porcină (1), în special articolul 10 alineatul (1) a treia liniuță,
întrucât în toate statele membre registrele sunt ținute sau elaborate de asociațiile de crescători, de organizații pentru creșterea animalelor, de întreprinderi private sau de servicii oficiale;
întrucât este necesar să fie stabilite criteriile de înregistrare a reproducătorilor porcini hibrizi;
întrucât condițiile precise de identificare trebuie să fie îndeplinite înainte de înscrierea în registru;
întrucât măsurile prevăzute de prezenta decizie sunt în conformitate cu avizul Comitetului zootehnic permanent,
ADOPTĂ PREZENTA DECIZIE:
Articolul 1
Pentru a fi înscris într-un registru, un reproducător porcin hibrid trebuie:
-
să fie identificat după naștere conform normelor stabilite de acest registru;
-
să aibă o filiație stabilită conform normelor acestui registru.
Articolul 2
Prezenta decizie se adresează statelor membre.
Adoptată la Bruxelles, 18 iulie 1989.